CELEX: C2006/074/53
Language: et
Date: 2006-03-25 00:00:00
Title: Kohtuasi T-5/06:  9. jaanuaril 2006  esitatud hagi — Taani v. komisjon

25.3.2006   
            
            
               ET
            
            
               Euroopa Liidu Teataja
            
            
               C 74/28
            
         9. jaanuaril 2006 esitatud hagi — Taani v. komisjon
   (Kohtuasi T-5/06)
   (2006/C 74/53)
   Kohtumenetluse keel: taani
   Pooled
   
      Hageja: Taani Kuningriik (Kopenhaagen, Taani) (esindaja: Jørgen Molde)
   
      Kostja: Euroopa Ühenduste Komisjon
   Hageja nõuded
   Hageja palub Euroopa Kohtul:
   
               —
            
            
               tühistada komisjoni 13. oktoobri 2005. aasta otsus 2005/717/EÜ, millega muudetakse tehnika arenguga kohandamise eesmärgil Euroopa Parlamendi ja nõukogu direktiivi 2002/95/EÜ (teatavate ohtlike ainete kasutamise piiramise kohta elektri- ja elektroonikaseadmetes) lisa (1) selles osas, mis puudutab 10-BDE-d polümeersetes kasutusviisides käsitlevaid punkte 1 ja 2,;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Komisjon jättis vaidlustatud otsusega 10-BDE polümeersetes kasutusviisides välja Euroopa Parlamendi ja nõukogu 27. jaanuari 2003. aasta direktiivis 2002/95/EÜ teatavate ohtlike ainete kasutamise piiramise kohta elektri- ja elektroonikaseadmetes (2) (“baasdirektiiv”) sätestatud keelu alt.
   Taani valitsus väidab, et vaidlustatud otsuses esineb õiguslikke puudusi, kuna 10-BDE polümeersetes kasutusviisides on jäetud välja baasdirektiivis kehtestatud keelu alt, vastupidiselt selles sätestatud tingimustele, kuna:
   
               —
            
            
               väljajätmine ei ole teadusliku ja tehnilise arengu seisukohalt vajalik;
            
         
               —
            
            
               komisjon ei jätnud keelu alt välja mitte materjali spetsiifilist kasutusviisi, vaid kehtestas kõigi polümeersete kasutusviiside jaoks väga üldise erandi;
            
         
               —
            
            
               komisjon ei ole tuvastanud, et 10-BDE polümeersetes kasutusviisides asendamise või kaotamise võimalusi ei ole leitud, mis on Taani valitsuse väitel vale; ja
            
         
               —
            
            
               komisjon ei ole läbi viinud hindamist, mis selgitaks, kas asendamise negatiivne mõju keskkonnale, tervise- ja/või tarbijakaitsele oleks suurem kui võimalik kasu keskkonna-, tervise- ja/või tarbijakaitse valdkonnas.
            
         Taani valitsus väidab ka seda, et komisjon on pidanud oluliseks üht ebaseaduslikku kriteeriumit, nimelt välja jäetud materjali 10-BDE üldist ohuhinnangut, ning otsuse vastuvõtmisel on tehtud oluline vormiviga, kuna komisjon ei ole esitanud adekvaatseid põhjusi, miks ta on asunud seisukohale, et tingimused 10-BDE polümeersetes kasutusviisides baasdirektiivis kehtestatud keelu alt väljajätmiseks on täidetud.
   
      (1)  ELT 2005 L 271, lk 48.
   
      (2)  ELT 2003 L 37, lk 19.